7. ΠΡΟΕΔΡΙΚΟΝ ΔΙΑΤΑΓΜΑ της 2/9 Αυγ. 1927 Περί του τρόπου της βεβαιώσεως της υποτιμήσεως των εις τας Κτηματικάς Τραπέζας εις υποθήκην παρεχομένων ακινήτων. Εκδίδεται κατά το άρθρ. 27 του είτα κωδικοποιηθέντος ν. 3221 (ανωτ. αρ. 5). Άρθρον μόνον.-Προς βεβαίωσιν της υποτιμήσεως ένεκα χειροτερεύσεως κατά τους όρους του άρθρ. 27 του ν. 3221 περί Κτηματικών Τραπεζών ενυποθήκου εις Κτηματικήν Τράπεζαν ακινήτου ή  Σελ. 218 των παρακολουθημάτων αυτού συντάσσεται επιμελεία της ενδιαφερομένης Κτηματικής Τραπέζης έκθεσις υφ’ ενός των παρ’ αυτή μονίμων εμπειρογνωμόνων ή εκτιμητών και ελλείψει μονίμων τοιούτων υπό ενός εμπειρογνώμονος της εκλογής της Κτηματικής Τραπέζης, αναγράφουσα την επελθούσαν εκ της χειροτερεύσεως του ενυποθήκου ακινήτου υποτίμησιν, εν σχέσει προς την κατά τον χρόνον της υποθηκεύσεως αξίαν αυτού και τους προκαλέσαντας αυτήν λόγους, ιδία δε αν αύτη οφείλεται εις γεγονός τυχαίον ή εις κακήν διαχείρισιν. Η έκθεσις αύτη μετά σχετικής αιτήσεως υποβάλλεται, εις τον πρόεδρον των πρωτοδικών, εν τη περιφερεία του οποίου κείται το ακίνητον. Ο πρόεδρος, μετ’ ακρόασιν του οφειλέτου ή και άνευ τοιαύτης, πειθόμενος εκ των ενόντων, ότι η εκ της χειροτερεύσεως του ενυποθήκου επελθούσα υποτίμησις αυτού είναι τοιαύτη, ώστε απειλείται η κάλυψις της ενυποθήκου απαιτήσεως της Τραπέζης, κηρύσσει ληξιπρόθεσμον την σύμβασιν του δανείου και εκτελεσθέν το σχετικόν δανειστικόν συμβόλαιον. Η σχετική πράξις του προέδρου εκδίδεται το βραδύτερον εντός τριών ημερών από της υποβολής αιτήσεως και δεν είναι δεκτική ανακλήσεως, ουδέ δύναται ο πρόεδρος, διστάζων, να παραπέμψη την αίτησιν εις το πρωτοδικείον. 12.Ι.α.6-7 Κτηματικές Τράπεζες 